
PËR KËRKESËN E SHOQËRISË “CERS” SHPK PËR RISHIKIMIN E VENDIMIT TË BORDIT TË KOMISIONERËVE NR.76, DATË 14.12.2007 

Në mbështetje të nenit 9 të ligjit nr.9072, datë 22.5.2003 “Për sektorin e energjisë elektrike”, me ndryshimet përkatëse dhe nenit 16, pika 1 të “Rregullores së praktikës dhe procedurave të ERE-s”, Bordi i Komisionerёve, në mbledhjen e tij të datës 16.1.2008, pasi shqyrtoi kërkesën e paraqitur nga shoqëria “CERS” sh.p.k.,  për rishikimin e vendimit të Bordit të Komisionerëve nr.76, datë 14.12.2007 “Për refuzimin e licencës në aktivitetin e ndërtimit, instalimit dhe shfrytëzimit të centraleve elektrike me erë, si dhe prodhimit të energjisë elektrike shoqërisë “CERS” sh.p.k.”,

VENDOSI:

- Mosmarrjen në shqyrtim të kërkesës së bërë nga shoqëria “CERS” sh.p.k., për rishikimin e vendimit të Bordit të Komisionerëve nr.76, datë 14.12.2007 “Për refuzimin e licencës në aktivitetin e ndërtimit, instalimit dhe shfrytëzimit të centraleve elektrike me erë, si dhe prodhimin e energjisë elektrike shoqërisë “CERS” sh.p.k.”. 
- Drejtoria e Licencimit dhe Monitorimit të Tregut dhe Drejtoria e Çështjeve Ligjore dhe Mbrojtjes së Konsumatorit të njoftojnë aplikuesin në lidhje me vendimin e marrë.
Ky vendim hyn në fuqi menjëherë. 
Ky vendim botohet në Fletoren Zyrtare. 

